Gal juokauji?
Harieta, valdykis.
Jis - toks violetinis.
Šiaip jau aš verčiau valgyčiau šunažolę, nei eičiau pirkti palto,
bet mano mama iškėlė sąlygą - naujas paltas arba jokio.
O kadangi esu alergiška mirtinam šalčiui...
Patys suprantate.
Atrodau kaip slyva.
Vargu. Slyvos - saldžios.
Matuokis kitą.
Fui.
Kvailas užtrauktukas!
Ar ten viskas gerai?
Jūs jos paklauskite.
Atstok nuo manęs, palte.
Geriau neklausiu.
Jis bando mane nudėti.
Gal padėti?
Mano ateitis su paltu atrodė beviltiška, kol neišvydau jo.
Spalva: tamsiai mėlyna. Stilius: puspaltis. Dydis: vidutinis vaikiškas.
Tobulas!
Tada dar nežinojau, kad jis nuves mane
tamsių paslapčių, šėtoniškų bananinių desertų
ir spoksojimo varžybų link. Kas sumirksės pirma:
laisvė ar tironija.
Aš noriu Tu nori
Mes norim
Aš būsiu, kuo aš noriu būt
Mano autonomija
Ne, nesikirpsiu plaukų
Ir rengsiuosi kaip noriu
Man patinka būti savimi
Aš nenoriu Tu nenori
Mes nenorim Kad mums aiškintų ką daryt
„Balsavimas dėl palto“
PAGAL LUIZOS FITSJU KNYGĄ
Prieš pasakodama apie naująjį savo paltą,
noriu supažindinti jus su savo senuoju.
Šį ženklelį radau 6-ame traukiny. Uždengiau juo kandies išėstą skylutę.
Kartą pasiklydau Centriniame parke.
Štai iš kur tie spygliai.
Dauguma šių garstyčių dėmių atsirado,
kai dviračiu įlėkiau į dešrainių pardavėją.
Mudu tiek visko išgyvenome, jog jaučiuosi kalta, kad teks išsiskirti.
Aš tavęs niekada nepamiršiu, paltuk. Nusisuk.
- Ką manai? - Vis dar nesu tikra, ar tai - aš.
Duok jam laiko.
Lik sveikas, bičiuli.
Man bėgant ar darant staigius judesius su senuoju paltu,
jis kažkaip garsiai čežėdavo.
O šis paltas buvo tylus it šešėlis.
Beje, pasistačiusi apykaklę, jaučiausi kaip Džekas Londonas,
didis rašytojas, apie kurį būtinai turite žinoti,
kuris patyrė daug nuotykių Didžiojoje baltojoje šiaurėje.
Pasakiau sau, kad jei buksyro kapitonas duos signalą,
tai reikš, kad šis puspaltis - išties skirtas man.
Buvau jau bepamėgstanti savo naująjį paltą,
kaip kad pamėgsti puikią dainą ar knygą,
ar baltos duonos sumuštinį su pomidorais.
Tačiau, kaip įprasta,
Marijona Hotorn viską sugadino.
Tik nesakyk, kad tavo paltas - „Smithers of London“ firmos.
„Smithers of London“.
Smithers of London
Tau reikia jį nusivilkti. Tučtuojau.
Kodėl tu negali vilkėti kito? Turi gal 5 000 paltų.
Šis - mano vienintelis.
Harieta, aš juk darau tau paslaugą.
Jei tu jį vilkėsi, visi manys, kad kopijuoji mane.
Kaip tai įmanoma, jei aš nežinojau, kad turi tokį patį?
Juk žinojai, kad vilkėsiu kažką panašaus.
Elgiesi taip, lyg nemėgtum manęs, Harieta,
bet aš žinau tavo paslaptį.
Tu nori būti tokia kaip aš.
Šį paltą pirkau tik todėl, kad jis absoliučiai ir akivaizdžiai yra...
Mano.
Mano!
Jei jau esi tokia tikra, gal balsuojam?
- Balsuoti? - Ar šis paltas tinka tau ar man.
Tegu klasė nusprendžia.
Laimėtoja nešios paltą.
Siūlau išeitį - gal vilkėkime šiais paltais abi?
Kad tu galėtum būti panaši į mane?
Aš ne...
Ar tau nešovė mintis, kad gal tu nori būt panaši į mane?
Neabejoju, kad taip ir yra!
Tu pati kopijuotoja.
Balsavimai dėl palto? Kurių galų sutikai?
O ką turėjau daryti?
Marijona kartojo, kad aš noriu būt panaši į ją.
Juk galėčiau laimėti.
Tu nė sykio nesi laimėjusi prieš Marijoną.
Pati žinau.
Žinai? Tai bus tiesiog eilinės rungtynės, kas populiaresnis.
Taip, Marijonai.
Bet jį laimėsiu aš įrodžiusi, kad aš kopijuoju vienintelį asmenį -
Harietą M. Velš.
Štiš. Kvaili balandžiai.
Harieta, artėjant balsavimui dėl palto,
ką atsakysite į M. Hotorn pareiškimą, jog jūs - didžioji kopijuotoja?
Ką?
Sakoma, kad kopijavimas - pati nuoširdžiausia meilikavimo forma.
Tačiau Harietos atveju,
man labiau patiktų, jei ji liautųsi mane kopijavusi
ir stengtųsi būti savimi.
Bus klausimų?
Atsiprašom.
Tuoj sutaisysim. Soriukas.
Marijona, gal gali mums paaiškinti, kodėl šis paltas atspindi būtent tave?
Ar bereikia ką pridurti?
O kodėl šis paltas atspindi tave, drįsiu paklausti?
Todėl, jog jame yra slapta kišenėlė mano užrašų knygelei.
Taip pat jame yra itin gilios kišenės
įvairiems keistiems daiktams, kuriuos randu gatvėse.
Lyg koks paltas-muziejus.
Aš turiu tik vieną paltą, Marijona, nes tik vienas paltas gali atspindėti mane.
O kiek paltų tu turi?
Vieną.
- Vieną? - Kitus išmečiau.
Juk šis paltas - „Smithers of London“ firmos, Harieta.
Smithers of London
Mano paieškos baigėsi.
- Kaip kieta. - Aha, tikrai.
„Mano paieškos baigėsi.“
Lažinuosi, kad ji turi šimtą paltų.
Tu teisi. Mums tereikia tai įrodyti.
Ei, Harieta. Mes su Pinkiu, žinok, balsuosim už tave.
Mums įgriso, kad Marijona nuolat laiko mus mulkiais.
Tai nebuvo mūsų kaltė.
Visai ne mūsų.
Ačiū jums už balsus, bičiuliai.
- Harieta! - Pasakykit visiems.
Ateikit.
Šeštą klasę išskirsčiau į grupes,
kad galėtume prognozuoti, kaip kas balsuos.
Sportas paaiškino, kad Marijonos bloką iš esmės sudaro dvi grupės.
Tie, kurie nori būti kaip Marijona Hotorn.
Šiaip jau aš nenoriu būti kaip Marijona.
Ji yra ji, o aš esu aš, ir...
Taip, aš noriu būti kaip ji.
Aš irgi norėčiau būti kaip Marijona.
Kita grupė - tie, kurie bijo Marijonos Hotorn.
Aš jos bijau, taip, bet dar ne taip, kaip jie.
O čia turim tuos, kurie gali balsuoti už tave.
Yra naujokė, kuri iš viso nieko nesupranta.
Atleiskite, o kas čia vyksta?
Yra tie, kuriems nusispjauti,
nes balsuoti dėl palto yra kvaila.
Paltas yra paltas. Jei šalta, apsivelki ir tau nešalta. Štai ir viskas.
Galiausiai, yra tie, kuriems nebėra ką prarasti.
Velniop.
O Betė Elen?
Ji visad atrodo liūdna.
- Galim pervilioti ją savo pusėn. - Taip, būtų gerai.
Ji turi žinoti, kiek paltų turi Marijona.
Gaila, kad ji nuolat būna su Marijona ir Reičele.
Tik ne per kūno kultūros pamoką.
Man nepatinka laipioti virvėmis, bet smagu paskambint tuo varpu.
Kvailoka, bet man - irgi.
Ne taip kvaila, kaip tas balsavimas dėl palto, tiesa?
Bete Elen, man reikia tavo pagalbos.
Aš negaliu.
Ką tu darai?
Kiek paltų turi Marijona?
Velš! Virve kopiam po vieną!
Aš tuoj!
Ji sako, kad turi vos vieną, bet aš žinau, kad meluoja!
Aš negaliu. Ji sužinos, kad aš pasakiau.
O tu nieko nesakyk. Aš pasakysiu skaičių.
Jei paltų daugiau, paskambink varpu.
Ar daugiau nei dešimt?
Daugiau nei dvidešimt?
Velš!
Gerai!
Ačiū, Bete Elen. Rimtai.
Nusideginau delnus.
Tai - rimta istorija, Bilai. Marijona sako netiesą.
Pasak mano šaltinio, ji turi mažiausiai 20 paltų.
Atleisk, Harieta. Aš - žurnalistas.
Man reikia rimtesnių įrodymų, nei du skambtelėjimai varpu.
Įrodymus Bilui Kilrojui galima gauti tik vienu būdu.
Bet ar verta taip rizikuoti?
Jei Marijona mane sučiups, įskųs mano tėvams.
O šie uždarytų mane į aukštą bokštą kaip kokią Auksakasę.
Bet gal tai nėra taip svarbu.
Kai tau pasiseka aptikti išties savo paltą,
gal verta nert giliau ir paklaust savęs:
„O ką manim dėtas darytų Džekas Londonas?“
Tyliai it šešėliui.
Štai.
Tik nesimato.
Nagi.
Dar truputį.
Savo misiją aš sumoviau.
Bet prisimindama šaltą Marijonos žvilgsį,
galvoju apie tai, kaip ji elgėsi su Pinkiu Vaithedu
ir Berniuku violetinėmis kojinėmis.
Įdomu, ar šis balsavimas dėl palto yra susijęs tik su manimi?
Jau vėlu, Harieta.
Aš mąstau.
Gali mąstyti savo lovoje ir be savo naujojo, brangaus...
suplėšyto puspalčio.
Harieta, pažadėjau tavo tėvams, kad jį tu gražiai nešiosi.
Tai ne šiaip suplėšymas, tai - istorija.
Istorija?
Istorija apie tai, kaip noriu padėti Pinkiui, Berniukui violetinėmis kojinėmis
ir visiems, kuriuos engia Marijona Hotorn.
Tiesiog privalau tai padaryti.
Pasakyk, kai baigsi.
Būtinai pasakysim. Taip, palte?
Gero antradienio, Gregorio mokyklos mokiniai.
Ryto skelbimai. Oras šiandien žada būt šaltas,
gali pasnigti popiet.
Pietums šiandien bus...
Pala, kur padėjau?
Taip. Troškinta jautiena su padažu.
Šiandienos citata įkvėpimui - A. A. Milno Kristoferio Robino posakis:
„Esi drąsesnis, nei tiki,
stipresnis, nei atrodai
ir protingesnis nei manai.“
Tau čia negalima.
Skubus atvejis.
Sveiki, mokiniai. Kalba Harieta M. Velš.
Turiu kai ką pasakyti šeštokams.
Jūsų rytdienos balsavimas nulems ne tik kas nešios paltą - aš ar Marijona.
Jis - apie laisvę.
Laisvę nuo Marijonos, kuri laiko mus kvailiais.
Bet kartu mes galim jai parodyti, kad esam verti pagarbos.
Laisvė!
Šis puspaltis atspindi mane. Ir jus.
Šis reikalas - mūsų ir mes tai darom dėl vieno dalyko:
laisvės.
Harieta, tu šiandien puikiai kalbėjai...
Aš netylėsiu!
Aš tylėsiu. Atsiprašau.
- Tu mane išlaisvinai. - Ką?
Aš daugiau nebebijau. Ir pasakysiu tai garsiai.
Marijona - siaubinga!
Jai patinka mano brolis Filipas.
Jis - septintokas kitoje mokykloje. Ji nuolat klausinėja mane apie jį.
„Ar jis turi draugę? Kada jo gimtadienis? Ar galiu pas tave užeiti?“
Jis tik naudojasi manimi.
Laisvė!
Štai. Kažkas vyko.
Labas, Harieta. Labas, Kere.
Aš skaičiavau balsus. Galimas daiktas, rytoj laimėsim.
Pažiūrėkite.
Nuostabu.
Džeine, pažiūrėk.
O kam? Mums - šakės.
Ne, viskas bus gerai. Žiūrėk.
Štai ką gavau.
VAKARĖLIS PAS MARIJONĄ
Spėk, kas rengia priešrinkiminį vakarėlį
visiems šeštokams?
Ji nori visus papirkti. Jai nepavyks.
„Pasigamink bananinį desertą pats.“
Mano rinkėjai supras, kad tai - bandymas papirkti.
Nesibaigiantis saldumynų baras.
Marijona prašys manęs, kad pakviesčiau brolį. Neabejoju.
O aš atsakysiu: „Nea. Harieta mane išlaisvino.“
Ne. Kere, ateik pati.
Ir būtinai atsivesk Filipą.
Jis bus slaptasis mano ginklas.
Jis ten bus.
Sveiki, vaikai.
Sveiki, ponia Hotorn.
Užeikite. Nusivilkite paltus.
Kur juos padėsite?
Harieta M. Velš. Nesitikėjau tave čia pamatyti.
Juk negalėjau atsilaikyti prieš nesibaigiantį saldumynų barą.
Ne, žinoma.
Labas, Harieta.
Vajė, jis atėjo.
Labas, Filipai.
Šaunuolė, kad atsivedei jį.
Pažadėjau jam savo bananinį desertą.
Metas.
Ateik, parodysiu ledų barą.
Aukso puodas.
Tau reikia įrodymų, Bilai Kilrojau? Bus tau įrodymai.
Kerė sakė, kad tau patinka muzika,
todėl parodysiu tau savo naują grotuvą.
Laimėjau jį miesto talentų konkurse.
Daug prizų esi laimėjusi.
Plaukimas, šaudymas iš lanko, gimnastika.
Tarimas paraidžiui?
Laimėjau su žodžiu „onomatopėja“.
Galiu pasakyti raides. O-N-O-M-A-T-P...
Ne... Pala, Ė-J...
Tą akimirką
tiesa smogė man tiesiai į paširdžius.
Aš neįveiksiu Marijonos nei vienoje srityje
per amžius.
Kai kurie žmonės yra gimę būt tobulais.
Kitiems lemta slėptis spintose kaip paskutiniams bailiams
bandant nufotografuoti krūvą kvailų paltų.
FILIPUI M.
Tai - Marijonos meilės laiškelis Filipui.
Per klaidą užsivilkau Marijonos paltą.
Tai padariau netyčia,
bet ši klaida gali pakreipti istorijos eigą.
Tik reikia surengti slaptą susitikimą.
Sveika.
Atleisk. Ten buvo šūsnis paltų, ir aš netyčia paėmiau tavo.
Ieškai šito?
Atiduok.
Galėčiau atiduoti tau.
Arba galėčiau atiduoti, nežinau,
Filipui?
Nereikia, prašau. Padarysiu viską, ko paprašysi.
Atsisakysiu balsavimo tavo naudai. Tu laimėsi.
Po tavo klastingo triuko su bananinių desertų vakarėliu,
turėčiau išspausdinti jį mokyklos laikraštyje.
Bet aš - ne tokia kaip tu.
Sėkmės balsavime.
Rimtai? Bet maniau...
Aš noriu laimėti sąžiningai.
Balsų beveik nesurinkau.
Nesibaigiantis saldumynų baras visad paims viršų prieš laisvę.
Nors buvo kelios malonios pergalės.
HARIETA
Laisvė!
Laisvė.
Ei, palauk.
Ko?
Aš tik noriu atsiprašyti už tai, kad pavadinau tave kopijuotoja.
Tu tikrai į nieką nepanaši, Harieta M. Velš.
Ir niekada nebūsi.
Ačiū.
O aš noriu pasakyti, kad vieną dieną kas nors tave įveiks,
ir, tikiuosi, aš.
Tikėkis.
Žinai, aš pagalvojau,
mes abi galime nešioti vienodus puspalčius.
Nemanau, kad „Smithers of London“ prieštaraus.
Smithers of London
Rimtai?
Pagalvojau, gal prasideda nauja era.
Ne Harietos ir Marijonos draugystės era, žinoma,
bet keisto abiejų sutarimo era.
Tačiau kitą dieną einant į mokyklą
beveik su palengvėjimu pamačiau, kad Marijona liko savimi.
Kur tavo puspaltis?
Jis - ne mano stiliaus. Ne kaip šitas.
Šis - iš Paryžiaus. Trés chic, non?
Šis puspaltis - kaip tik tau. Dabar aišku.
Suplėšytas, purvinas, trūksta vienos sagos.
Netvarkingas.
Mano paltas nebuvo netvarkingas. Jis pasakojo istoriją.
Ir aš nekantriai laukiau, kur dar jis mane nuves,
kokių naujų dalykų parodys, apie kuriuos galėsiu parašyt.
Aš noriu Tu nori
Mes norim
Aš nenoriu Tu nenori
Mes nenorim Kad mums aiškintų ką daryt
Aš stengiuosi dėl savo rajono
Visiems šypsausi
Stengiuosi sakyti tiesą
Aš noriu Tu nori
Mes norim
Aš nenoriu Tu nenori
Mes nenorim Kad mums aiškintų ką daryt
Aš būsiu, kuo aš noriu būt
Mano autonomija
Aš noriu Tu nori
Mes norim
Ne, nesikirpsiu plaukų
Ir rengsiuosi kaip noriu
Man patinka būti savimi
Aš nenoriu Tu nenori
Mes nenorim Kad mums aiškintų ką daryt
Išvertė Egidija Namavičė